Formål og relevans

Titel for indsats: *OrganizArte*

Formålet med indsatsen er todelt:

1. Styrke marginaliserede unge i Mixco og Villa Nueva’s evne til at organisere sig lokalt og påtage sig lederskab ved at indtage det offentlige rum grennem kulturel aktivisme.

forstadskommuner til Guatemala City, gennem kulturel aktivisme og kreative udtryk.

1. Kapacitetsopbygning af Artefacto, der styrker deres organisering og løfter det administrative niveau, så Artefacto bliver mere bæredygtig på sigt.

Projektets samlede varighed er på ni måneder. Gennem et seks-måneders forløb vil unge i Mixco og Villa Nueva blive uddannet i at agere som politiske aktører i deres eget lokalområde. Projektet styrker de unges selvtillid gennem positive fællesskaber, og gør de unge bevidste om den strukturelle og politiske kontekst, der ekskluderer dem fra deltagelse i samfundet, og giver dem metoder til at udøve indflydelse i deres lokalsamfund.

Vores partner i Guatemala, *Artefacto ONG Comunidad de Reivindicación Social* (herefter kaldet Artefacto), arbejder ud fra en kulturel og kunstnerisk aktivisme, hvor de gennem en workshoprække har fokus på ungdomslederskab, medborgerskab, kunst, kultur og den politiske kontekst. Ydermere giver Artefacto de unge konkrete redskaber til at arrangere festivaler med fokus på kultur og unges fortalervirksomhed i deres lokalområde for derved at give sig selv en stemme i det offentlige rum.

En del af projektet fokuserer derudover på intern tre-måneders kapacitetsopbygning af Artefacto, da det er en ung organisation under stadig udvikling. De enkelte medlemmer af Artefacto har dog mange års erfaring fra sociale organisationer, internationale partnerskaber og lokalt forankret arbejde med at styrke unges aktive medborgerskab gennem kulturel aktivisme. Projektet vil styrke Artefactos organisering gennem workshops og uddannelse i bl.a. organisationsudvikling, administration, regnskabsføring, strategiudvikling og evalueringsmetoder, hvorved de er i stand til at gennemføre projekteringen af det seks måneders forløb for de unge i Mixco og Villa Nueva, samt leve op til CISU’s finansielle standarder ved medborgerskabsindsatser indenfor de første 3 måneder.

**Marginalisering af unge i Mixco og Villa Nueva**

Projektets ungdomsgrupper er lokaliseret i Mixco og Villa Nueva, der er hhv. tredje- og andenstørste kommune i departementet efter Guatemala City. Der bor 433.734 mennesker i Villa Nueva og 465.773 i Mixco. Mange unge i Mixco og Villa Nueva oplever at have manglende muligheder for uddannelse, arbejde og ungdomsaktiviteter, der bl.a. er forårsaget en strukturel ulighed. Derudover har de unge en manglende bevidsthed om egne rettigheder og eget værd, samt en manglende selvtillid til, at de kan deltage som aktive og politiske aktører i lokalsamfund såvel som på politisk niveau. I forstæderne til Guatemala City er bandekriminaliteten en gennemgribende trussel i hverdagen, og særligt de unge forsøges enten rekrutteret til banderne eller bliver fejlagtigt forbundet med bandemiljøet af myndighederne. Som konsekvens udsættes de unge for diskrimination, både når de er synlige i gadebilledet, og når de søger arbejde.

Guatemala er præget af stor økonomisk ulighed og begrænset adgang til uddannelse og arbejde. Mange unge i Mixco og Villa Nueva vokser op i familier, hvor forældrene ikke har en uddannelse og, hvor der er et økonomisk behov for, at børnene fra en ung alder arbejder i den uformelle sektor. Dette hindrer unge i at uddanne sig, og på sigt afskæres de fra ordentlige arbejdsvilkår, hvilket igen er med til at hindre social mobilitet i de fattige og marginaliserede forstæder. Manglende uddannelse medfører desuden mangel på oplysning om egne rettigheder. Samlet set betyder vilkårene i Mixco og Villa Nueva, at unge i områderne begrænses i at tage aktivt del i samfundsudviklingen både politisk og organisatorisk. Desuden har den aktuelle Covid-19-krise særligt ramt familier, der arbejder i den uformelle sektor, da de ikke modtager økonomisk støtte under den nuværende periode med lockdown. De unges sociale og økonomiske situation forventes derfor at blive endnu mere udfordret af Covid-19-krisen.

Aktuelt er antallet for Covid-19 smittede ekspotentielt stigende med 641 registrerede smittetilfælde per 20.06.2020 og højeste registrerede antal døre per 21.06.2020. Regeringen har indført lockdown siden midt-marts 2020. Covid-19-krisen fører til yderligere mistillid til systemet, da særligt den fattige befolkning oplever at blive ramt socialt og økonomisk af krisen. Artefacto oplyser ligeledes, at der i det organiserede civilsamfund er bekymring for, at regeringen udnytter Covid-19-krisen til at begå overgreb på civilsamfundsledere og indtage oprindelige folks jord i en tid, hvor civilsamfundets mulighed for mobilisering yderligere er begrænset til et minimum.

I projekts forløb vil Artefacto og MAKkult løbende følge udviklingen i Covid-19-krisen og tilpasse projektets aktiviteter derefter og afsætte penge til værnemidler til målgruppen.

Som land er Guatemala er stadig præget af sin historie med borgerkrig i perioden 1960-96 mellem de socialistiske guerillaer på den ene side og et militærdiktatorisk styre støttet af USA på den anden side. Regeringsstyrkerne benyttede sig af statsterror, og krigen kostede minimum 250.000 mennesker livet, hvoraf langt de fleste var oprindelige folk (Information 2013[[1]](#footnote-1)). Guatemala har i dag et institutionelt demokrati, men der er en stor mistillid til systemet og de valgte politikere, hvilket senest viste sig ved præsidentvalget i august 2019, hvor valgdeltagelsen var “ekstremt lav” (Politiken 2019)[[2]](#footnote-2). Det skyldes bl.a strukturel undertrykkelse af fattige og marginaliserede grupper i samfundet, samt en lang række korruptionssager på tværs af flere regeringer. Et af de seneste eksempler er, da den forrige guatemalanske præsident Jimmy Morales d. 7. januar 2019 opsagde aftalen mellem Guatemala og FN’s internationale kommission mod straffefrihed i Guatemala (spansk: Comisión Internacional contra la Impunidad en Guatemala, CICIG). CICIG arbejdede med at efterforske og retsforfølge grov kriminalitet i Guatemala. På daværende tidspunkt efterforskede CICIG Morales’ finansiering af hans valgkampagne. FN og landets forfatningsmæssige domstol afviste beslutningen, der dog blev gennemført med opbakning fra landets forretningselite og udløste en institutionel krise i Guatemala (The Guardian)[[3]](#footnote-3).

I Guatemala lever mere end 50 pct. af befolkningen lever under fattigdomsgrænsen (Hele verden i skole, OXFAM IBIS)[[4]](#footnote-4) og 13,5 pct. lever i ekstrem fattigdom. Guatemala er yderligere et land præget af omfattende, organiseret kriminalitet i form af bander og narkokarteller samt korruption. Særligt i og omkring Guatemala City er hele forstadskvarterer styret af lokale bander og bl.a. grundet pres fra banderne og manglende alternative fremtidsmuligheder rekrutteres flere unge til banderne.

Ifølge Artefacto opstod forstadskommuner såsom Villa Nueva og Mixco, da internt fordrevne fra borgerkrigen i 1980’erne byggede midlertidige boliger uden for hovedstaden. Siden har befolkningstilvæksten i begge områder været stigende i takt med urbaniseringen. Da forstæderne er opstået spontant, og investeringer i infrastrukturen ikke er blevet tilstrækkelig prioriteret efterfølgende, er boligforholdene og de sanitære forhold selv i dag særdeles mangelfulde. Mixco og Villa Nueva er nogle af de kommuner omkring Guatemala City, der har mest kriminalitet og højeste grad af utryghed. Der er mangel på belysning i kvartererne, hvilket skaber usikre og utrygge gader og veje. Som konsekvens er mange beboere bange for at færdes i det offentlige rum, hvilket begrænser civilsamfundets udfoldelsesmuligheder. Det er ikke unormalt, at befolkningen i områderne oplever at blive chikaneret og afpresset for beskyttelsespenge af banderne, ligesom mange unge bliver afpresset eller presset til at involvere sig i kriminalitet. Områderne er generelt præget af vold og overfald, mens periodevise territorielle kampe mellem konkurrerende bander medfører skudepisoder, hvor forbipasserende risikerer at blive ofre. De unge i områderne risikerer i nogle tilfælde at blive forvekslet med bandemedlemmer, hvorfor de er i større risiko for at blive udsat for vold både fra politi og bander.

Udover vold i gaderne lever de unge også i en tilværelse, som ofte er præget af vold i hjemmet og en machismo-kultur. Både bøn og unge udsættes for seksuel vold, og mange kvinder bliver gravide i en tidlig alder, hvilket ofte mindsker deres politiske, sociale og kulturelle deltagelse. Mixco og Villa Nueva er som nævnt meget fattige kommuner, og unge, der vokser op i disse områder, har få uddannelses- og arbejdsmuligheder. Ifølge Artefacto oplever de unge i år en stigmatisering fra det øvrige samfund, der enten ser dem som gerningsmænd eller handlingslammede ofre, og dermed ikke som ligeværdige medborgere, der bidrager aktivt til samfundet.

**Klima- og miljømæssige overvejelser i forbindelse med projektet**

Projektet har ikke et specifikt klima- og miljømæssigt sigte. Det skyldes dels, at CISU’s nye retningslinjer for medborgerskabsindsatsen på området er relativt nye, dels at MAKkult ikke vurderer, at projektet påvirker miljøet og klimaet i en betydelig grad. Artefacto og målgruppen anvender hovedsageligt offentlig transport i forbindelse med deres aktiviteter, hvorfor deres klimaaftryk i forbindelse med indsatsens aktiviteter er på et minimim. I projektet har vi planlagt en midtvejsevaluering, hvor to frivillige i MAKkult besøger partner og projektet i Guatemala. Dette har vi prioriteret for at styrke partnerskabet mellem Artefacto og Mellemamerika komiteen og skabe grobund for gensidig læring mellem organisationerne.

Udover at arbejde med ungdomsorganisering i urbane omgivelser arbejder Artefacto også i ruralområder, hvor miljømæssige forhold er et vigtigt omdrejningspunkt. Her støtter de blandt andet oprindelige folks rettigheder til jorden. Denne bevidsthed om miljø og rettigheder har derfor også et potentielt spillover effekt på hele Artefactos arbejde.

Partnerskabet/samarbejdspartnerne

**Mellemamerika Komiteen**

Mellemamerika Komiteen (MAK) blev stiftet i 1980 med det formål at mobilisere en aktiv solidaritet med befolkningerne i Mellemamerika og støtte kampen for demokrati og bedre levevilkår for socialt udsatte grupper. Dengang, såvel som i dag, prioriterer vi det direkte samarbejde med politiske og folkelige bevægelser som eksempelvis bondebevægelser, fagbevægelser, kvindeorganisationer og ungdomsorganisationer, og støtter deres kamp for selvbestemmelse. MAK har tre hovedaktiviteter: Udsendelse af arbejds- og solidaritetsbrigader til Nicaragua og Guatemala, projektarbejde finansieret af indsamlede midler og Danida-midler, samt oplysnings- og kampagnearbejde. MAK har bred erfaring med kapacitetsopbygning af folkelige organisationer i Guatemala, Nicaragua og Honduras.

MAKkult er Mellemamerika Komiteens kulturgruppe og har eksisteret siden 2008. Vi har gennem forskellige projekter i Nicaragua, Honduras, Guatemala og Danmark opnået bred projekterfaring med sociale bevægelser og ungdomsorganisering. På tværs af samarbejder og projektarbejde har omdrejningspunktet været ‘Arte Comunitario’ - at skabe social forandring gennem kunstnerisk aktivisme.

MAKkults nuværende medlemmer har alle konkret erfaring med at arbejde i en mellemamerikansk kontekst gennem flere og længere ophold i Guatemala og omegn. Vi har en lang og god relation til vores partner Artefacto samt et bredt kendskab til den lokale kontekst og civilsamfundsbevægelser i Guatemala. Samtidig har vi gennem tidligere projekter i MAK-regi og arbejdsliv erfaring i projektstyring og -monitorering.

**ArteFacto**

Artefacto har formelt eksisteret som NGO siden 2018, men størstedelen af NGO’ens medlemmer har arbejdet sammen i over ti år gennem civilsamfundsorganisationen Caja Ludica, der er en af MAKkults tidligere partnere. Artefacto arbejder for at skabe social, kulturel og uddannelsesmæssig udvikling i Guatemala med særlig fokus på at stille krav om social retfærdighed til magthaverne.

Artefactos medlemmer er selv vokset op i prekære omstændigheder i marginaliserede forstadskommuner. De har selv oplevet vold og diskriminering på forskellig vis, hvilket har motiveret dem til at organisere sig politisk med ønsket om at skabe en anden ungdom for Guatemalas unge end den, de selv er vokset op i.

Artefacto arbejder med at fremme aktivt medborgerskab gennem kultur og kunst, for derigennem at styrke unges kapacitet til at organisere sig lokalt og stille krav til magthaverne.

Organisationen består af kunstnere, kulturelle animatorer, feminister, aktivister og undervisere. Artefacto arbejder med at styrke den lokale sammenhængskraft, mangfoldighed og kritiske bevidsthed i Guatemala, hvor de anvender teater, musik, poesi og andre kunstneriske udtryksformer som et redskab i deres aktiviteter. Der fokuseres særligt på at aktivere unge, der ikke tidligere har haft en stemme i deres lokalsamfund. Artefacto holder til i området Villa Nueva, hvor de administrerer et medborgerhus og laver aktiviteter med unge. Artefacto er anerkendt og respekteret i Villa Nueva og Mixco, da flere af medlemmerne selv er vokset op i de to områder og respekteret for arbejdet med de unge. De arbejder yderligere med at have vigtige alliancer med lokale nøgleaktører herunder kommune, kulturhuse og anerkendte menneskerettighedsorganisationer. Dette har til formål at styrke de lokale ungdomsgrupper og synliggøre Artefacto som aktør med evne til at fremsætte forslag og stille sociale og politiske krav på en kritisk og kreativ måde.

Artefacto er en ung organisation, hvorfor vi i projektet også søger støtte til at kapacitetsopbygge deres organisering og finansielle standarder, så de som organisation også styrkes gennem projektet.

**Partnerskabet**

Mellemamerika Komiteen og Artefacto er to organisationer, hvor frivilligheden er en bærende værdi i arbejdet. Vi vægter et ligeværdigt samarbejde meget højt, hvorfor vi ser gode potentialer i at skabe læring på tværs af organisationer. I MAKkult kan vi særligt byde ind som støtte og sparringspartner i forhold til Artefactos arbejde med organisering og organisationsudvikling, mens vi i MAKkult kan lærer af Aretfactos metodologiske tilgang med kunst og kultur som redskab til at skabe aktivt medborgerskab blandt unge. Dette vil vi i MAKkult også inddrage i projektets oplysningsprojekt i Danmark, hvor vi vil lade os inspirere af Aretfactos metoder.

Målgrupper, mål og forventede resultater

Projektets primære målgrupper er 60 unge fordelt på to grupper i hhv. Mixco og Villa Nueva. Foruden aktiviteter med de unge, består projektet derudover af en indledende kapacitetsopbygning af Artefacto som organisation. Denne del af projektet skal dels sikre, at Artefacto er i stand til at gennemgøre projektet jævnfør CICU’s standarder og dermed styrke kvaliteten af indsatsen, dels sikre organisationens bæredygtighed efter projektets afslutning.

I tabel 1 nedenfor ses fordelingen af unge i Mixco, Villa Nueva og Artefacto fordelt på køn samt information om alder.

|  |  |  |  |
| --- | --- | --- | --- |
| **Tabel 1: Målgruppe** | | | |
| **Kommune** | **Drenge** | **Piger** | **Alder** |
| Mixco | 15 | 15 | 14-30 år |
| Villa Nueva | 15 | 15 | 14-30 år |
| Artefacto | 7 | 5 | 20-40 år |

De to ungdomsgrupper i hhv. Mixco og Villa Nueva er etablerede grupper, der består af unge fra forskellige områder i de to kommuner, som ønsker at skabe et civilsamfundsrum for kulturel aktivisme i deres lokalområder. Med indsatsens formål er at konstituere grupperne yderligere og give dem erfaring med ungdomsorganisering, kunstnerisk og kulturel produktion som metode til udøvelse af aktivt medborgerskab. Der er i rekruttering af den primære målgruppe lagt vægt på en lige kønsfordeling, da projektet ønsker at adressere ligestilling samt facilitere en bevidstgørelse omkring konsekvenser af machismo for såvel kvinders og mænds rettigheder og udfoldelsesmuligheder.

I Artefacto er der desuden en bevidsthed om, at medlemmerne selv er opvokset i og påvirket af et samfund gennemsyret af machismo, og der er i organisationen et ønske om i regi af projektet aktivt at forholde sig aktivt til ligestilling og kønsdynamikker i organisation for at sikre social bæredygtighed.

De 60 unge skal deltage i en workshoprække, hvor de gennem kunstneriske og kulturelle metoder vil blive klædt på til at organisere sig lokalt og fremsætte krav i deres lokalområde. Afslutningsvis skal de unge skabe en festival, som skal være med til at skabe sammenhængskraft i deres lokalområde.

Det forventes, at der til festivalerne vil deltage 300 mennesker i hhv. Mixco og Ville Nueva (sekundær målgruppe 600 mennesker i alt), som ungdomsgrupperne arrangerer. Den sekundære målgruppe består af familie, venner og lokale beboer i Mixco og Villa Nueva. Det forventes at en del af den sekundære målgruppe også skal aktiveres under festivalen og bidrage med madboder og salg af drikkelse. Derudover er det også hensigten, at festivalerne kan være med til at ændre synet på unge lokalt, og at lokalsamfundet i højere grad ser unge – piger som drenge, som aktive medborgere og en reel stemme lokalt.

**RESULTATER, AKTIVITETER OG TIDSPLAN**

I tabel 2 har vi opstillet projektets to indsatsområder over for projektets forventede resultater og aktiviteter.

Projektets hovedformål består i af at styrke ungdomsorganiseringen i kommunerne Mixco og Villa Nueva. For at styrke Artefactos arbejde med de unge, har vi i samarbejde med dem valgt at formulere en kombineret indsats, så der ud over ungeindsatsen også er et fokus på at kapacitetsopbygge Artefacto som organisation. Dette er ud fra en vurdering af Artefactos unge alder både ift. organisationen og dets medlemmer. Vi har derfor også valgt at sætte relativt mange penge af til eksterne konsulenter med henblik på at opkvalificerer Artefacto og derigennem deres arbejde med ungdomsgrupperne.

Derfor består projektet af to faser. En første fase, hvor der er fokus på intern kapacitetsopbygning og udvikling af Aretfacto. Anden fase består af en workshoprække med 30 unge i hhv. Mixco og Villa Nueva, hvor de gennem kunstneriske og kulturelle metoder vil blive klædt på til at tage organisere sig lokalt og stille krav til magthavere. Som afslutning skal de unge skabe en festival, som skal være med til at styrke sammenhængskraft i deres lokalområde samt omsætte deres nyerhvervede viden til praksis og direkte handling.

|  |  |  |
| --- | --- | --- |
| **Tabel 2** | | |
| **Indsatsområde** | **Forventede resultater** | **Aktiviteter** |
| **1. Kapacitets-**  **opbygning af Artefacto**  *Kapacitetsopbygning af Artefacto, der skal styrke organisationens evne til skabe lokal organisering, politisk deltagelse samt lederskab blandt marginaliserede unge.* | - Strategipapir for organisationen Artefacto, der skal sikre et fælles forståelsesgrundlag samt bidrage til at øge det administrative niveau og organisationens bæredygtighed  - Manual for ungdomsorganisering gennem om kulturel aktivisme udarbejdet på baggrund af ungegruppernes erfaringer med projektet  - Regnskabshåndbog | **1.1 Indledende planlægningsmøde**  Med Artefactos bestyrelse og ekstern konsulent |
| **1.2 Workshop om værdigrundlag og mission**  Med afsæt i Artefactos historik, kontekst, vision og mission. |
| **1.3 Workshop om køn og ligestilling: Intern politik og metodeudvikling**  Med afsæt i kulturel kontekst i Guatemala og internt i Artefacto, samt opkvalificering i at afholde workshops for unge i Mixco og Villa Nueva med aktivt inddragelse af kønsperspektiv |
| **1.4 Workshop om organisatoriske retningslinjer**  Med fokus på administrativ struktur og organisationsdiagram, ansvarsfordeling, strategisk retning, metodisk tilgang og politisk ståsted |
| **1.5 Workshop om bæredygtighed**  Strategisk retning, ansvarsfordeling og handlingsplan 2021 |
| **1.6 Workshop i finansiel administration**  Styrke Artefactos regnskabspraksis og udvikle en regnskabshåndbog for organisationen |
| **1.7 Workshop i projektledelse** |
| **1.8 Workshop i evalueringsmetode –og design** |
| **1.9 Præsentation af samlet strategipapir for Artefacto** |
| **1.10 Udarbejde manual for ungdomsorganisering gennem kulturel aktivisme**  Systematisering og metodegørelse af best practice for udøvelse af aktivt medborgerskab blandt unge med afsæt i ungdomsgruppernes og Artefactos erfaringer fra projektets aktiviteter |
|  |  |  |
| **2. Styrke unges aktive medborgerskab**  *Gennem kulturelle aktiviteter samt social og politisk dannelse skal unge styrkes i at organisere sig lokalt og påtage sig lederskab ved at indtage det offentlige rum grennem kulturel aktivisme* | Udvikle lederegenskaber og alternative metoder til kunstnerisk opmærksomhed og unges borgerdeltagelse.  - 60 unge i to lokale ungdomsgrupper deltager i 6 workhops.  - 1 møde for erfaringsudveksling mellem ungdomsgrupperne.  - Ungdomsgrupperne udvikler og afholder 1 kulturel festival i hhv. Villa Nueva og Mixco, hvor de unge udviser lokalt lederskab og indtager et offentligt rum for medborgerskab  - Lokalsamfundene deltager i de kulturelle festivaler i hhv. Villa Nueva og Mixco  - Konsolidering af 2 ungdomsgrupper  - 1 strategipapir for kulturel aktivisme hvor hver ungdomsgruppe | **2.1 Besøg hos ungdomsgrupper i Villa Nueva og Mixco** |
| **2.2 Planlægning og metodisk design** |
| **2.3 Workshop politisk dannelse I (Villa Nueva og Mixco)** |
| **2.4 Workshop politisk dannelse II (Villa Nueva og Mixco)** |
| **2.5 Workshop om kunstneriske udtryksformer I (Villa Nueva og Mixco)** |
| **2.6 Workshop om kunstneriske udtryksformer II (Villa Nueva og Mixco)** |
| **2.7 Workshop om produktion af festival og aktivisme I (Villa Nueva og Mixco)** |
| **2.8 Workshop om produktion af festival og aktivisme II (Villa Nueva og Mixco)** |
| **2.9 Møde mellem ungdomsgrupperne i Guatemala City**  Erfaringsudveksling og gensidig læring blandt ungegrupperne i VIlla Nueva og Mixco |
| **2.10 Festival for kulturel aktivisme i Villa Nueva** |
| **2.11 Festival i kulturel aktivisme i Mixco** |

**TIDSPLAN**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Tabel 3: Tidsplan for indsatsens aktiviteter** | | | | | | | | | | | |
| **Indsats-**  **område** | **Aktivitet** | **Aug**  **2020** | **Sep**  **2020** | **Okt**  **2020** | **Nov**  **2020** | **Dec**  **2020** | **Jan**  **2021** | **Feb**  **2021** | **Mar**  **2021** | **April**  **2021** | **Maj**  **2021** |
| **1. Kapacitetsopbygning af Artefacto** | 1.1 Indledende planlægningsmøde |  |  |  |  |  |  |  |  |  |  |
| 1.2 Workshop om værdigrundlag og mission |  |  |  |  |  |  |  |  |  |  |
| 1.3 Workshop om køn og ligestilling: Intern politik og metodeudvikling |  |  |  |  |  |  |  |  |  |  |
| 1.4 Workshop om organisatoriske retningslinjer |  |  |  |  |  |  |  |  |  |  |
| 1.5 Workshop om organisatorisk bæredygtighed |  |  |  |  |  |  |  |  |  |  |
| 1.6 Workshop i finansiel administration |  |  |  |  |  |  |  |  |  |  |
| 1.7 Workshop i projektledelse |  |  |  |  |  |  |  |  |  |  |
| 1.8 Workshop i evalueringsmetode –og design |  |  |  |  |  |  |  |  |  |  |
| 1.9 Præsentation af samlet strategipapir for Artefacto |  |  |  |  |  |  |  |  |  |  |
| 1.10 Manual for ungdomsorganisering gennem om kulturel aktivisme |  |  |  |  |  |  |  |  |  |  |
| **2. Styrke unges aktive medborgerskab** | 2.1 Besøg hos ungdomsgrupper i Villa Nueva og Mixco |  |  |  |  |  |  |  |  |  |  |
| 2.2 Planlægning og metodisk design |  |  |  |  |  |  |  |  |  |  |
| 2.3 Workshop politisk dannelse I (Villa Nueva og Mixco) |  |  |  |  |  |  |  |  |  |  |
| 2.4 Workshop politisk dannelse II (Villa Nueva og Mixco) |  |  |  |  |  |  |  |  |  |  |
| 2.5 Workshop om kunstneriske udtryksformer I (Villa Nueva og Mixco) |  |  |  |  |  |  |  |  |  |  |
| 2.6 Workshop om kunstneriske udtryksformer II (Villa Nueva og Mixco) |  |  |  |  |  |  |  |  |  |  |
| 2.7 Midtvejsevaluering |  |  |  |  |  |  |  |  |  |  |
| 2.8 Workshop om produktion af festival og aktivisme I (Villa Nueva og Mixco) |  |  |  |  |  |  |  |  |  |  |
| 2.9 Workshop om produktion af festival og aktivisme II (Villa Nueva og Mixco) |  |  |  |  |  |  |  |  |  |  |
| 2.10 Møde mellem ungdomsgrupperne i Guatemala City |  |  |  |  |  |  |  |  |  |  |
| 2.11 Festival for kulturel aktivisme i Villa Nueva |  |  |  |  |  |  |  |  |  |  |
| 2.12 Festival i kulturel aktivisme i Mixco |  |  |  |  |  |  |  |  |  |  |
| 2.13 Slutevaluering med grupperne |  |  |  |  |  |  |  |  |  |  |
| 2.14 Præsentation af manual for ungdomsorganisering gennem om kulturel aktivisme |  |  |  |  |  |  |  |  |  |  |

**Monitorering og evaluering**

For at sikre den løbende koordinering og planlægning af projektet, ansættes en koordinator for projektet blandt Artefactos medlemmer; Samy Ochoa, der har erfaring fra en lignende stilling fra sit arbejde i Caja Ludica, partner fra tidligere projekter i MAKkult regi. Koordinatoren er ansvarlig for, at alle aktiviteter bliver gennemført planmæssigt, og at vi løbende er i dialog ift. eventuelle justeringer eller udfordringer ved indsatsen. Artefacto vil løbende gennem projektgennemførelsen udfylde logbøger efter hver gennemført aktivitet (over deltagere, temaer, hvor der evt. var udfordringer/problemer som kan ændres til fremtidige aktiviteter, samt andre relevante bemærkninger). Logbogen sendes månedligt til MAKkult. De månedlige tilbagemeldinger vil også indeholde en oversigt over, hvor langt vi er med projektets resultater og aktiviteter samt eventuelle ændringsforslag eller justeringer. Derudover vil Artefacto til hver aktivitet udforme audiovisuelle afrapporteringer fra aktiviteterne, som ligeledes sendes til MAKkult. Artefacto vil stå for den finansielle monitorering og bogføring og som ligeledes indgår i de månedlige rapporteringer.

Artefacto vil yderligere få de unge til at etablere facebooksider for hver af de to grupper, hvor de unge løbende kan formidle deres kunstneriske aktivisme.

Både logbøger, audiovisuelle afrapporteringer samt løbende kontakt via Whatsapp, mail og Skype skal sikre, at potentielle udfordringer identificeres tidligt og korrigeres i samråd.

Midtvejs i projektet vil to repræsentanter fra MAK rejse til Guatemala og besøge Artefacto samt de to ungdomsgrupper i Mixco og Villa Nueva til en midtvejsevaluering. Her vil vi sammen med Artefacto finjustere projektet ift. eventuelle ændrede forhold eller uforudsete faktorer. MAKkult vil samtidig anvende besøget til at sikre Artefactos finansielle monitorering og bogføring af projektet. Derudover vil vi bruge besøget til at videns- og erfaringsdele på tværs af organisationer, hvad bl.a. angår organiseringsformer og kunstnerisk aktivisme.

På besøget vil MAKkult desuden facilitere en evaluering af, hvorvidt den forudgående kapacitetsopbygning af Artefacto har bidraget til at øge det administrative niveau og organisationens bæredygtighed på sigt.

Artefacto forestår slutevalueringen gennem interviews med enkeltpersoner i grupperne, om hvilke forandringer, de har oplevet ved at være del af projektet. Dette kan ske ved brug af metoden Most Valuble Change. Derudover laves en fælles mundtlig evaluering i grupperne i hhv. Mixco og Villa Nueva på, hvorvidt de unge efter projektets afslutning i højere grad føler sig i stand til at organisere lokale aktiviteter og mobilisere andre unge.

Dette vil sammen med de løbende logbøger og afrapporteringer danne grundlag for den afsluttende evalueringsrapport.

På baggrund af Artefactos evaluering med de unge, logbøger, afrapportering samt Artefactos interne evaluering udarbejder Artefacto manual for ungdomsorganisering gennem kulturel aktivisme, som kan inspirere til opstart af andre ungdomsgrupper.

MAK vil stå for pengeoverførsler og rapportering til CISU. Monitorering vil være et fælles ansvar med MAK som retningslinjeudstikkende. MAK vil sikre, at alle opgaver løses ved at inddele sig i ansvarsgrupper, der hver beskæftiger sig med CISU-deadlines, kommunikation med Artefacto og monitorering og økonomi.

Indsatsrelateret oplysningsarbejde i Danmark

Vi ønsker at lave et oplysningsarbejde i Danmark, hvor vi vil formidle ungdomshistorier fra Guatemala til unge i Danmark. Dette har til formål at udbrede kendskabet til guatemalanske unges liv, vilkår og deres kamp for social retfærdighed blandt danske unge. Ideen med at udbrede kendskabet til guatemalanske unges kamp for socialretfærdighed har endvidere til formål, at inspirere danske unge til at tage aktivt medborgerskab i deres lokalsamfund.

Vi ønsker i forbindelse med midtvejsevalueringen at udarbejde nogle små kortfilm om unges drømme og håb for fremtiden. Kortfilmene vil vi dels sprede gennem Mellemamerika komitéens sociale medier (facebook og instagram) og bruge i et oplæg til danske unge på højskoler, gymnasier og lign.  Vi forestiller os at afholde 2-4 oplæg på højskoler og/eller gymnasier, hvor vi formidler de unges historier fra Guatemala til andre unge i Danmark.

1. https://www.information.dk/udland/2013/05/dom-folkemord-deler-guatemala [↑](#footnote-ref-1)
2. <https://politiken.dk/udland/art7327480/Konservativ-vinder-pr%C3%A6sidentvalg-i-Guatemala-i-fjerde-fors%C3%B8g> [↑](#footnote-ref-2)
3. <https://www.theguardian.com/world/2019/jan/09/guatemala-jimmy-morales-un-anti-corruption-cicig-court-blocked> [↑](#footnote-ref-3)
4. <https://heleverdeniskole.dk/lande/guatemala-i-tal/> [↑](#footnote-ref-4)